อเมริกาส์เน็กซต์ท็อปโมเดล ฤดูกาลที่ 20
ข้อมูลการออกอากาศ > The Girl Who Gets Married Again

ต่อเนื่องจากตอนที่แล้ว ผู้เข้าแข่งขันทั้งหมด 16คนสุดท้าย จะต้องเดินแบบให้กับ Guess ซึ่งรันเวย์จะเป็นแนวตั้ง โดยจะเริ่มเดินจากดาดฟ้าตึกลงมาข้างล่าง ในขณะเดียวกัน ก็จะเป็นการแข่งขันชิงรางวัลครั้งแรกของพวกเขาอีกด้วย โดยได้ ร็อบ อีวานส์ กับ เจสสิก้า ฮาร์ท เป็นกรรมการตัดสิน ในการเดินแบบ บีอังก้า และ ไมค์ ทำออกมาได้แย่ ในขณะที่ มาร์วิน และ เรเน่ เดินแบบได้ดีที่สุด สุดท้ายแล้ว เรเน่ เป็นผู้ชนะการแข่งขันครั้งนี้ โดยเธอจะได้กุญแจเพื่อเข้าพักห้อง ไทร่าสวีท โดยเธอได้เลือก คานานี่ ร่วมเข้าพักกับเธอด้วย เมื่อกลับถึงบ้านพัก ไมค์และบีอังก้า ได้คะแนนจากการแข่งขันต่ำที่สุด ทำให้ไมค์รู้สึกกังวล เขาจึงได้ดื่มเหล้า จนเมา และหลับไปในห้องสารภาพ
ต่อมา พวกเขาได้เดินทางไปถ่ายภาพประจำสัปดาห์กันครั้งแรก โดยพวกเขาจะต้องถ่ายทอดการแต่งงานในรูปแบบต่างๆ โดยจะได้ถ่ายภาพร่วมกันตามหัวข้อดังนี้
| นายแบบ&นางแบบ | ชนิดของการแต่งงาน |
| --- | --- |
อเล็กซานดร้า & ไมค์: การแต่งงานในขณะกำลังท้อง
บีอังก้า, มาร์วิน & นีน่า: แต่งงานกับภรรยาหลายคน
เคลีย & โครี่: การแต่งงานของสิงห์นักบิด
คริส เอช. & ดอน: การแต่งงานของเกย์
คริส เอส. & เรเน่: การแต่งงานของคู่รักฮิปฮอป
เจเรอมี่ & จอร์แดน: การแต่งงานแบบเปลือย
เจียน่า & คานานี่: การแต่งงานของเลสเบี้ยน
ฟิลล์: การแต่งงานกับสื่อ
ในการถ่ายภาพ จอร์แดน ต้องพยายามอย่างหนักในการสื่อให้ถึงโจทย์การถ่ายภาพ เนื่องจากประสบการณ์ในการแต่งงาน และการหย่าร้างของเธอ ตอนเธออายุ 18ปี ในขณะที่ มาร์วิน, คริส เอช. และดอน ได้รับคำชมในการถ่ายภาพ เนื่องจากทำออกมาได้ดี ไมค์ ถูกวิจารณ์ว่า โพสท่าแข็งทื่อตลอดการถ่ายภาพ และอเล็กซานดร้า ที่ถ่ายร่วมกับเขา ถ่ายภาพออกมาได้โดดเด่นกว่า รวมถึง บีอังก้า, ฟิลล์ และ คริส เอส.ที่ต้องพยายามอย่างหนักเช่นเดียวกัน
ในห้องตัดสิน ภาพของ ดอน, อเล็กซานดร้า, เจียน่า และคริส เอช.ได้รับการตอบรับที่ดี แต่ ภาพของ มาร์วิน ได้รับคำวจารณ์ที่ดีเป็นอย่างมาก ทำให้เขาถูกเรียกชื่อเป็นคนแรก จากคะแนนโหวตที่สูงจากแฟนๆ เคลีย ถูกเคลลี่ ตำหนิในเรื่องทัศนคติตอนการแข่งขันเดินแบบ ในขณะที่ ฟิลล์ ได้รับคะแนนโหวตจากแฟนๆต่ำที่สุด แต่ ไมค์, บีอังก้า และคริส เอส.ต้องตกเป็นสามคนสุดท้าย เนื่องจาก ไมค์ เดินแบบได้แย่ที่สุด บีอังก้า ถ่ายภาพออกมาไม่โดดเด่น และถูกกลืนหายไปในกลุ่ม และคริส เอส. ที่มีลุคส์เป็นแฟชั่นชั้นสูงมาก แต่กลับถ่ายภาพออกมาได้แย่ เมื่อรวมผลคะแนนออกาแล้ว บีอังก้า เป็นคนแรกที่ต้องถูกคัดออกจากการแข่งขัน สุดท้ายแล้ว ไมค์ ได้รับโอกาสให้อยู่ในต่อในการแข่งขันอีกครั้ง และนั่นทำให้ คริส เอส.ต้องถูกส่งกลับบ้าน เนื่องจากผลคะแนนรวมออกมาต่ำกว่า ไมค์
| คะแนน |
| --- | --- | --- | --- | --- | --- | --- | --- |
| Nº | ผู้เข้าแข่งขัน | ไทรา | เคลลี่ | ร็อบ | Chal. | Media | รวม |
| 1 | มาร์วิน | 9 | 9 | 10 | 8 | 6.1 | 42.1 |
| 2 | ดอน | 9 | 8 | 9 | 6 | 7.1 | 39.1 |
| 3 | คริส เอช. | 9 | 8 | 10 | 6 | 6.1 | 39.1 |
| 4 | เจียน่า | 8 | 7 | 9 | 6 | 7.5 | 37.5 |
| 5 | อเล็กซานดร้า | 8 | 7 | 7 | 7 | 7.7 | 36.7 |
| 6 | โครี่ | 8 | 7 | 6 | 7 | 7.6 | 35.6 |
| 7 | เจเรอมี่ | 5 | 8 | 6 | 7 | 7.6 | 33.6 |
| 8 | เรเน่ | 6 | 5 | 7 | 9 | 5.6 | 32.6 |
| 9 | นีน่า | 7 | 5 | 6 | 7 | 7.2 | 32.2 |
| 10 | จอร์แดน | 5 | 7 | 6 | 6 | 7.9 | 31.9 |
| 11 | คานานี่ | 7 | 5 | 7 | 6 | 6.9 | 31.9 |
| 12 | เคลีย | 7 | 4 | 8 | 6 | 6.6 | 31.6 |
| 13 | ฟิลล์ | 6 | 5 | 7 | 7 | 5.9 | 30.9 |
| 14 | ไมค์ | 7 | 6 | 7 | 5 | 5.4 | 30.4 |
| 15 | คริส เอส. | 6 | 6 | 5 | 7 | 5.4 | 29.4 |
| 16 | บีอังก้า | 5 | 6 | 7 | 5 | 6.2 | 29.2 |
ผู้ที่ถูกเรียกชื่อคนแรก: มาร์วิน คอร์เทส
ผู้ที่ตกเป็นสามคนสุดท้าย: บีอังก้า อเล็กซ่า & คริส เชลเลนเจอร์ และ ไมค์ สก็อคโคซ่า
ผู้ที่ถูกคัดออก: บีอังก้า อเล็กซ่า และ คริส เชลเลนเจอร์
ช่างถ่ายภาพ: ดักลาส ฟรีดแมน
แขกรับเชิญพิเศษ: เจสสิก้า ฮาร์ท, เคซี่ อดัมส์, มาร์ค ฮอมซ่า